ఇకపై సినిమాలకు సెన్సార్ చేయడం అంటే మామూలు విషయం కాదు. సెన్సార్ సర్టిఫికెట్ కోసం ఏకంగా రెండునెలలకు పైగా ఎదురుచూడాల్సిన పరిస్థితి రాబోతోంది. తాజాగా సెన్సార్ బోర్డ్ తీసుకున్న నిర్ణయం ఫిల్మ్ మేకర్స్కు షాకిస్తోంది.ఇటీవలే విడుదలైన 'అర్జున్ రెడ్డి', 'గరుడ వేగ' వంటి చిత్రాలు సెన్సార్ సమస్యలను ఎదుర్కొన్నాయి. ఈ చిత్రాల సెన్సార్ విషయంలో ఈ చిత్ర దర్శకులు బాహాటంగానే సెన్సార్ బోర్డ్పై విమర్శలు గుప్పించారు. ఇక ఇప్పుడున్న రూల్స్కు తోడు సెన్సార్ బోర్డ్ మరిన్ని కొత్త రూల్స్ను ప్రకటించింది. ఇకపై సెన్సార్ బోర్డ్ కొత్త రూల్స్ ప్రకారం ఒక సినిమాను సెన్సార్ చేయడానికి 68 రోజుల సమయం పడుతోందట. ఒక సెన్సార్ అప్లికేషన్ను పరిశీలించడానికి 7 రోజులు ఆ తర్వాత ఆ అప్లికేషన్ను ఫార్వార్డ్ చేసి సినిమాలోని కట్స్ను నిర్మాతకు తెలియజేయడానికి 42 రోజుల సమయాన్ని తీసుకుంటుందట సెన్సార్ బోర్డ్. ఫైనల్గా సెన్సార్ బోర్డ్ నిబంధనల మేరకు సినిమాలోని కట్స్ చేసి నిర్మాత సెన్సార్ సర్టిఫికెట్ పొందడానికి మరో 19 రోజుల సమయం పడుతుందట. టోటల్ గా ఒక చిత్రం సెన్సార్ పూర్తి చేయడానికి రెండు నెలలకు పైగా సమయాన్ని తీసుకోనుందట సెన్సార్ బోర్డ్ ఆఫ్ ఇండియా.సెన్సార్ బోర్డ్ కొత్త రూల్స్తో ఇకపై సినిమాలకు కొత్తగా సెన్సార్ చిక్కులు వచ్చినట్టే. ఇప్పటివరకూ సినిమా విడుదలకు రెండు, మూడు రోజుల ముందు కూడా సెన్సార్ ఫార్మాలిటీస్ పూర్తిచేసుకుంటోన్న చిత్రాలు ఎన్నో ఉన్నాయి. ముఖ్యంగా స్టార్ హీరోలు నటిస్తున్న చిత్రాలన్నీ ఇదే ఫార్మాట్ను ఫాలో అవుతున్నాయి. ఇప్పుడు ఒక సినిమాని పూర్తి చేసి మళ్లీ సెన్సార్ కోసం రెండు నెలలు ఆగాల్సి వస్తే నిర్మాతలకు వడ్డీ రూపంలోనే ఎంతో అదనపు ఖర్చు అవుతోంది. ఈ నేపథ్యంలో సెన్సార్ బోర్డ్ కొత్త నిర్ణయంపై సినీ పెద్దలు ఏమంటారో చూడాలి.
ikapai sinimaalaku sensar cheyadam ante maamuulu vishayam kaadu. sensar certificate kosam ekamgaa rendunelalaku paiga eduruchudaalsina paristhiti rabotondi. taajaagaa sensar bord teesukunna nirnayam fillm makersku shakistondi.itivale vidudalaina 'arjun reddi', 'garuda vega' vanti chitraalu sensar samasyalanu edurkonnaayi. ee chitraala sensar vishayamlo ee chitra darsakulu baahaatamgaane sensar bordpie vimarsalu guppinchaaru. ika ippudunna roolsku thodu sensar bord marinni kotta roolsnu prakatinchindi. ikapai sensar bord kotta rools prakaaram oka sinimaanu sensar cheyadaaniki 68 rojula samayam padutondata. oka sensar applikeshannu pariseelinchadaaniki 7 rojulu aa tarvaata aa applikeshannu forward chesi cinemaaloni katsnu nirmaataku teliyajeyadaaniki 42 rojula samayanni teesukuntundata sensar bord. fainalga sensar bord nibandhanala meraku cinemaaloni kats chesi nirmaata sensar certificate pondadaaniki maro 19 rojula samayam padutundata. total gaa oka chitram sensar puurti cheyadaaniki rendu nelalaku paiga samayanni teesukonundata sensar bord af india.sensar bord kotta roolsto ikapai sinimaalaku kottagaa sensar chikkulu vachinatte. ippativarakuu sinima vidudalaku rendu, moodu rojula mundu kuudaa sensar formalities poortichesukuntonna chitraalu enno unnaayi. mukhyamgaa star heerolu natistunna chitraalannii ide faarmaatnu falo avutunnaayi. ippudu oka cinimani puurti chesi malli sensar kosam rendu nelalu aagalsi vaste nirmaatalaku vaddi roopamlone entho adanapu kharchu avutondi. ee nepathyamlo sensar bord kotta nirnayampai cinee peddalu emantaro chudali.